Η προγνωστική αξία της 3d υπερηχογραφίας στην εκτίμηση του μεγέθους του όγκου στις νεοπλασίες του τραχήλου της μήτρας
Authors: Διαμαντόπουλος Διαμαντής 
Published: September 2021

ΣΚΟΠΟΣ της εργασίας ήταν η ορθή μέτρηση του μεγέθους (volume ) της νεοπλασματικής εξεργασίας σε εγχειρήσιμους καρκίνους του τραχήλου της μήτρας, κλινικού σταδίου Ιb1-Ιβ2 ,με την χρήση της τρισδιάστατης υπερηχογραφίας VOCAL, που αντιμετωπίστηκαν χειρουργικά .Παράλληλα έγινε σύγκριση της μέγιστης διαμέτρου του όγκου από την 2D καιτην MRI με την κατά FIGO σταδιοποίηση του όγκου (κλινική δακτυλική εξέταση). ΜΕΘΟΔΟΣ .27 γυναίκες μετρήθηκαν σε δισδιάστατο επίπεδο (3 διαστάσεις) και με την τρισδιάστατη μέθοδο ( 3D GE VOCAL Semi Auto-Manual mode).O υπολογισμός του όγκου σε δισδιάστατο επίπεδο έγινε με την φόρμουλα υπολογισμού του όγκου της σφαίρας Π Χ(R1 X R2 X R3) /6 .Τα αποτελέσματα των δύο μεθόδων ελέγχθηκαν με αυτά του χειρουργικού παρασκευάσματος του οποίου οι διαστάσεις είναι αντικειμενικές και όπου για αυτή την μελέτη αποτελεί το gold standard. ΑΠΟΤΕΛΕΣΜΑΤΑ. Ο υπέρηχος συνολικά υπερεκτιμά τις μετρήσεις σε σχέση με την ιστολογική αλλά τα αποτελέσματα είναι συγκρίσιμα με τα πραγματικά .Υπήρξε σημαντικά πολύ υψηλή συμφωνία στην μέτρηση του όγκου του καρκίνου της μήτρας μεταξύ των 3 διαφορετικών τρόπων υπολογισμού του. Όμως από τις τρείς μεθόδους φαίνεται ότι η 3Dμέτρηση υπερεκτιμά το μέγεθος σε σχέση με την ιστολογική, ενώ είχαν υψηλό βαθμό συμφωνίας.. Οσον αφορά τους μικρού μεγέθους όγκους < 2,5 cm3 φαίνεται ότι η 2D και πιο πολύ η3D υπερεκτιμούν το μέγεθος σε σχέση με την ιστολογική .Υπήρξε σημαντικά υψηλή συμφωνία στην μέτρηση του όγκου του καρκίνου της μήτρας μεταξύ της δισδιάστατης μέτρησης και της μέτρησης από την ιστολογική. Ο βαθμός συμφωνίας μεταξύ της τρισδιάστατης μέτρησης και της μέτρησης από την ιστολογική τείνει να είναι στατιστικά σημαντικός (p<0,1). Φαίνεται ότι η 3D και 2D μέτρηση υπερεκτιμούν το μέγεθος σε σχέση μετην ιστολογική. Μεγαλύτερη διαφορά με την ιστολογική παρουσιάζει η τρισδιάστατη μέτρηση. Όσον αφορά τους μεγάλου μεγέθους όγκους δεν υπήρξε σημαντική διαφορά στην εκτίμηση του όγκου του καρκίνου της μήτρας μεταξύ των 3 διαφορετικών τρόπων υπολογισμού του. Για μεγάλου μεγέθους όγκου υπήρξε σημαντικά πολύ υψηλή συμφωνία στην μέτρηση του όγκου του καρκίνου της μήτρας μεταξύ της τρισδιάστατης μέτρησης και της μέτρησης από την ιστολογική .Στις μετρήσεις της μέγιστης διαμέτρου του όγκου η 2D έχει πολύ υψηλή συμφωνία σε σχέση με την ιστολογική και φαίνεται όμως οτι η 2D μέτρηση υπερεκτιμά την μέγιστη διάμετρο σε σχέση με την ιστολογική και την MRI .Η MRI έχει χαμηλότερο βαθμό συμφωνίας στην μέτρηση της μεγίστης διαμέτρου με την ιστολογική σε σχέση με την 2Dμέτρηση και φαίνεται ότι η MRI μέτρηση υποεκτιμά την μέγιστη διάμετρο σε σχέση με την ιστολογική μέτρηση .Το MRI βλέπει πολύ καλά εξωφυτικούς όγκους με διάμετρο > 3.5 cmαλλά φαίνεται να έχει πρόβλημα με μικρούς όγκους διαμέτρου 1.5 - 2,5 cm (τούς υποεκτιμά)και μερικές φορές όγκους < 1,5 cm δεν τους βλέπει (ειδικά όταν έχει προηγηθεί βιοψία στον τράχηλο) . ΣΥΜΠΕΡΑΣΜΑΤΑ .Παρόλη την πολυπλοκότητα του καρκινικού ιστού η 3D VOCALαπεικόνιση είναι ένα καλό εργαλείο στον προσδιορισμό του όγκου του καρκίνου του τραχήλου της μήτρας τουλάχιστον στο 90% του συνόλου των τραχηλικών εξεργασιών(εξαιρούνται όγκοι με ισόηχο/υπέρηχο σήμα και όγκοι εξωφητικοί με διαμ. > 3,5 cm) .Όσον αφορά τον προσδιορισμό της μέγιστης διαμέτρου του όγκου προς έκπληξη μας η MRI δείχνεινα είναι κατώτερη σε ακρίβεια της 2D υπερηχογραφίας (υποεκτιμά /χαμηλή συμφωνία) , και η 2D υπερηχογραφική μέτρηση παρότι υπερεκτιμά φαίνεται οτι είναι συγκρίσιμη με την πραγματική /ιστολογική και σαφώς πολύ ανώτερη της κολπικής εκτίμηση (η κολπική εξέταση σε 9 περιπτώσεις έδωσε υπερεκτίμηση) . Πιστεύουμε ότι η υπερηχογραφική απεικόνιση μπορεί να χρησιμοποιηθεί με ακρίβεια στην ορθή σταδιοποίηση ασθενών με Ca τραχήλου της μήτρας .